techiaith/cofnodycynulliad_en-cy huggingface dataset:
English: Thank you, Deputy Minister, and, as you know, the Modern Slavery Act UK specifies that companies with a turnover of £36 million or more need to declare the measures that they're taking to stop slavery in their supply chains. More recent developments by the UK Government in 2020 have, in what was a world first, extended this requirement to all public bodies and local authorities in England and Wales that also have budgets of over £36 million. As the Deputy Minister will know, Wales has comparatively few private companies that actually meet the £36 million threshold, and, as one of the lead Ministers for anti-slavery in Wales, I believe it's your responsibility to make the case to the UK Government for this threshold to be changed to incorporate more Welsh businesses. In the first instance, can the Deputy Minister explain what specific attempts this Government has made to have this £36 million threshold changed to be more applicable to Welsh businesses? And, secondly, can the Deputy Minister explain what contribution she and the Minister have made personally, as leads on anti-slavery, to justify this role within their ministerial portfolios? Thank you.
Welsh: Diolch, Ddirprwy Weinidog, ac fel y gwyddoch, mae Deddf Caethwasiaeth Fodern y DU yn nodi bod angen i gwmnïau a chanddynt drosiant o £36 miliwn neu fwy ddatgan y camau y maent yn eu cymryd i atal caethwasiaeth yn eu cadwyni cyflenwi. Mae datblygiadau mwy diweddar gan Lywodraeth y DU yn 2020, y cyntaf o'u bath drwy'r byd, wedi ymestyn y gofyniad hwn i gynnwys pob corff cyhoeddus ac awdurdod lleol yng Nghymru a Lloegr a chanddynt gyllidebau o dros £36 miliwn. Fel y gŵyr y Dirprwy Weinidog, cymharol ychydig o gwmnïau preifat yng Nghymru sy'n cyrraedd y trothwy hwnnw o £36 miliwn, ac fel un o'r Gweinidogion arweiniol dros atal caethwasiaeth yng Nghymru, credaf mai eich cyfrifoldeb chi yw dadlau'r achos i Lywodraeth y DU dros newid y trothwy hwn fel ei fod yn cynnwys mwy o fusnesau Cymru. I gychwyn, a all y Dirprwy Weinidog egluro pa ymdrechion penodol y mae'r Llywodraeth hon wedi'u gwneud i newid y trothwy £36 miliwn hwn i fod yn fwy perthnasol i fusnesau Cymru? Ac yn ail, a all y Dirprwy Weinidog egluro pa gyfraniad y mae'r Gweinidog a hithau wedi'i wneud yn bersonol, fel arweinwyr ar atal caethwasiaeth, i gyfiawnhau'r rôl hon yn eu portffolios gweinidogol? Diolch.
English: Can I thank the Member for his question and his interest in this issue? I'm sure Members across the Senedd floor can agree this is something that there should be consensus and cross-party work on given the very nature of the subject matter and the challenges that we face. And whilst modern slavery is a reserved matter under the Government of Wales Act 2006, we have, through the course of this Act coming into place, worked both with the UK Government very closely and with partners in Wales. We are part of the Wales anti-slavery leadership group and we also work closely - . We were part of the review of the strategy that it's currently undertaking. I will certainly take away some of the points that the Member raised today in terms of that review and the ongoing conversations we are having with UK Government counterparts. And I should perhaps at this point just refer to some of the things that we have already done in Wales, and that's our code of practice on ethical employment in supply chains and with our work around modern slavery and fair work and social partnership, we're also looking at a review and a refresh of that strategy to see how we can strengthen it further in the future.
Welsh: A gaf fi ddiolch i'r Aelod am ei gwestiwn a'i ddiddordeb yn y mater hwn? Rwy'n siŵr y gall Aelodau ar draws y Senedd gytuno y dylid cael consensws a gwaith trawsbleidiol ar hyn o ystyried natur y pwnc dan sylw a'r heriau sy'n ein hwynebu. Ac er bod caethwasiaeth fodern yn fater a gedwir yn ôl o dan Ddeddf Llywodraeth Cymru 2006, wrth i'r Ddeddf hon ddod i rym, rydym wedi gweithio'n agos iawn gyda Llywodraeth y DU a chyda phartneriaid yng Nghymru. Rydym yn rhan o'r grŵp arwain atal caethwasiaeth yng Nghymru ac rydym hefyd yn gweithio'n agos - . Roeddem yn rhan o'r adolygiad o'r strategaeth y mae'n ei gynnal ar hyn o bryd. Byddaf yn sicr yn ystyried rhai o'r pwyntiau a gododd yr Aelod heddiw mewn perthynas â'r adolygiad hwnnw a'r sgyrsiau parhaus rydym yn eu cael gyda'n swyddogion cyfatebol yn Llywodraeth y DU. Ac efallai y dylwn gyfeirio ar y pwynt hwn at rai o'r pethau rydym wedi'u gwneud yng Nghymru eisoes, sef ein cod ymarfer ar gyflogaeth foesegol mewn cadwyni cyflenwi a'n gwaith ar gaethwasiaeth fodern a'r bartneriaeth gymdeithasol a gwaith teg, ac rydym hefyd yn ystyried adolygu ac adnewyddu'r strategaeth honno i weld sut y gallwn ei chryfhau ymhellach yn y dyfodol.
English: We should recognise, of course, that Wales has led the way in the UK on tackling modern slavery. We were the first country in the UK to appoint an anti-trafficking lead when Carl Sargeant was Minister, and that role has been supported by groups like Bawso and the Welsh Refugee Council, which bring a victim-focused expertise. And now we also have Jeff Cuthbert spearheading the police and crime commissioner response. So, Wales has a good story to tell. As you've mentioned, Minister, we have the code of practice on ethical employment in supply chains, and that is also key. But we are also subject to UK legislation. I have serious concerns about the UK's Nationality and Borders Bill, which leading charities have condemned as overtly racist and which surely threatens our status as a nation of sanctuary with its punitive time limits for trafficking victims and others to bring forward their cases. So, is the Welsh Government assessing the Bill to see how Wales might close the victim support gaps that it will inevitably open?
Welsh: Dylem gydnabod, wrth gwrs, fod Cymru wedi arwain y ffordd yn y DU ar fynd i'r afael â chaethwasiaeth fodern. Ni oedd y wlad gyntaf yn y DU i benodi arweinydd atal masnachu pobl pan oedd Carl Sargeant yn Weinidog, ac mae'r rôl honno wedi'i chefnogi gan grwpiau fel Bawso a Chyngor Ffoaduriaid Cymru, sy'n darparu arbenigedd sy'n canolbwyntio ar ddioddefwyr. A bellach, mae gennym Jeff Cuthbert yn arwain ymateb y comisiynwyr heddlu a throseddu. Felly, mae gan Gymru hanes da i'w adrodd. Fel rydych wedi sôn, Weinidog, mae gennym god ymarfer ar gyflogaeth foesegol mewn cadwyni cyflenwi, ac mae hwnnw'n allweddol hefyd. Ond rydym hefyd yn ddarostyngedig i ddeddfwriaeth y DU. Mae gennyf bryderon difrifol ynghylch Bil Cenedligrwydd a Ffiniau y DU a gondemniwyd gan elusennau blaenllaw fel un sy'n amlwg yn hiliol ac sy'n sicr yn bygwth ein statws fel cenedl noddfa gyda'i derfynau amser cosbol i ddioddefwyr masnachu pobl ac eraill gyflwyno eu hachosion. Felly, a yw Llywodraeth Cymru yn asesu'r Bil, i weld sut y gallai Cymru gau'r bylchau anochel y bydd yn eu creu o ran cymorth i ddioddefwyr?
English: The Minister to respond.
Welsh: Y Gweinidog i ateb.
English: Diolch, Llywydd. Can I thank the Member again for her work in this area - the work of the cross-party Senedd group on human trafficking? I know Welsh Government officials have recently met with the group to see how we can work collaboratively again across the Senedd, and across Government, and with partners across Wales. And the Member, Joyce Watson, rightly refers to the work of the PCC Jeff Cuthbert now, as the designated lead in this area and how we actually work together. And the Member highlights concerns around the Nationality and Borders Bill, and you know that both my colleagues the Minister for Social Justice and the Counsel General issued a written statement in December, shortly before the recess, making clear the Welsh Government's very strong concerns in this area, and the way in which it might undermine some of the work we are doing around the nation of sanctuary, not to mention around modern slavery. We are concerned that the Bill conflates modern slavery with immigration issues and risks creating additional barriers to the identification and provision of support to modern slavery victims. We are calling very strongly on the UK Government to change course on this, and we'll continue to do what we can do within Wales, implementing the code of practice and working with those bodies that aren't devolved as well, and with our police and crime commissioner colleagues and with local authorities, to make sure that we do tackle these pernicious practices in Wales.
Welsh: Diolch, Lywydd. A gaf fi ddiolch eto i'r Aelod am ei gwaith yn y maes hwn - gwaith grŵp trawsbleidiol y Senedd ar fasnachu pobl? Gwn fod swyddogion Llywodraeth Cymru wedi cyfarfod â'r grŵp yn ddiweddar i weld sut y gallwn gydweithio unwaith eto ar draws y Senedd, ac ar draws y Llywodraeth, a chyda phartneriaid ledled Cymru. Ac mae'r Aelod, Joyce Watson, yn iawn i gyfeirio at waith y Comisiynydd Heddlu a Throseddu, Jeff Cuthbert, fel yr arweinydd dynodedig yn y maes hwn a'r ffordd rydym yn gweithio gyda'n gilydd. Ac mae'r Aelod yn tynnu sylw at bryderon ynghylch y Bil Cenedligrwydd a Ffiniau, ac fe wyddoch fod fy nghyd-Aelodau, y Gweinidog Cyfiawnder Cymdeithasol a'r Cwnsler Cyffredinol, wedi cyhoeddi datganiad ysgrifenedig ym mis Rhagfyr, ychydig cyn y toriad, yn nodi pryderon dybryd Llywodraeth Cymru yn y maes, a'r ffordd y gallai danseilio peth o'r gwaith rydym yn ei wneud mewn perthynas â'r genedl noddfa, heb sôn am gaethwasiaeth fodern. Rydym yn poeni bod y Bil yn cyfuno caethwasiaeth fodern â materion mewnfudo ac y gallai greu rhwystrau ychwanegol rhag nodi achosion a darparu cymorth i ddioddefwyr caethwasiaeth fodern. Rydym yn galw'n gryf iawn ar Lywodraeth y DU i ddilyn llwybr gwahanol ar hyn, a byddwn yn parhau i wneud popeth a allwn yng Nghymru, gan weithredu'r cod ymarfer a gweithio gyda'r cyrff nad ydynt wedi'u datganoli hefyd, a chyda'n comisiynwyr heddlu a throseddu a chydag awdurdodau lleol, i sicrhau ein bod yn mynd i'r afael â'r arferion niweidiol hyn yng Nghymru.
English: We have provided over £40 million in additional funding to voluntary sector organisations since the start of the pandemic. And the Welsh Government also provides core funding for the Wales Council for Voluntary Action and county voluntary councils to enable them to support local voluntary organisations and volunteering groups across Wales.
Welsh: Rydym wedi darparu dros £40 miliwn mewn cyllid ychwanegol i sefydliadau'r sector gwirfoddol ers dechrau'r pandemig. Ac mae Llywodraeth Cymru hefyd yn darparu cyllid craidd ar gyfer Cyngor Gweithredu Gwirfoddol Cymru a chynghorau gwirfoddol sirol i'w galluogi i gefnogi sefydliadau gwirfoddol lleol a grwpiau gwirfoddol ledled Cymru.
English: Thank you, Minister, for your response. Charities and the wider voluntary sector have played a vital role in supporting our communities throughout the pandemic. And I would like to place on record my appreciation of the fantastic army of volunteers across Wales who have gone above and beyond to help us through these difficult times. However, the sector has experienced significant financial pressures as a result of the pandemic, with the WCVA recently estimating that voluntary organisations have lost around £600 million in income, whilst around a quarter of small charities have no reserves, yet demand for these services has increased by around 67 per cent since April 2021. Now, I acknowledge the support previously provided by the Welsh Government to help plug some of these financial shortfalls, as well as the additional £7 million for the next three years that was recently announced. But it's clear that further support is needed to help the sector recover whilst fundraising activities are limited by the current public health restrictions and demand for services is so high. Minister, what additional support is the Government looking to provide to the voluntary sector over the next year to ensure that organisations can continue to support our communities? Thank you.
Welsh: Diolch am eich ymateb, Weinidog. Mae elusennau a'r sector gwirfoddol ehangach wedi chwarae rhan hanfodol yn cefnogi ein cymunedau drwy gydol y pandemig. A hoffwn gofnodi fy mod yn gwerthfawrogi'r fyddin wych o wirfoddolwyr ledled Cymru sydd wedi mynd y tu hwnt i'r galw i'n helpu drwy'r cyfnod anodd hwn. Fodd bynnag, mae'r sector wedi wynebu pwysau ariannol sylweddol o ganlyniad i'r pandemig, gyda CGGC yn amcangyfrif yn ddiweddar fod sefydliadau gwirfoddol wedi colli oddeutu £600 miliwn o incwm, ac nad oes gan oddeutu chwarter yr elusennau bach gronfeydd wrth gefn, ond serch hynny, mae'r galw am y gwasanaethau hyn wedi cynyddu oddeutu 67 y cant ers mis Ebrill 2021. Nawr, rwy'n cydnabod y cymorth a ddarparwyd yn flaenorol gan Lywodraeth Cymru i helpu i fynd i'r afael â rhywfaint o'r diffygion ariannol hyn, yn ogystal â'r £7 miliwn ychwanegol a gyhoeddwyd yn ddiweddar ar gyfer y tair blynedd nesaf. Ond mae'n amlwg fod angen cymorth pellach i helpu'r sector i ymadfer tra bo'r cyfyngiadau presennol ar iechyd y cyhoedd yn cyfyngu ar weithgareddau codi arian a'r galw am wasanaethau mor uchel. Weinidog, pa gymorth ychwanegol y mae'r Llywodraeth yn bwriadu ei ddarparu i'r sector gwirfoddol dros y flwyddyn nesaf i sicrhau y gall sefydliadau barhau i gefnogi ein cymunedau? Diolch.
English: I'd like to thank the Member for this very important question, because we've seen, as you said, Peter Fox, throughout the pandemic that strong and independent voluntary sector critical to the well-being of Wales and our communities, and that culture of volunteering proving itself with so many coming forward to support people, neighbours and communities. So, just to confirm, last year, we did launch the third phase of the third sector resilience fund, with over £4 million to help viable voluntary sector organisations survive - and that's the key point of your questions - and be sustained through the pandemic and be resilient. And this has since been increased from £4 million to £7.2 million. Of course, that is crucial to ensuring that we also have an extra £1 million for our volunteering Wales grant, to support those who are coming forward in this way, but working very closely with the third sector partnership council in terms of the way forward and for the recovery and the resilience of the third sector. We are supporting the third sector in every way we can - nationally, regionally and locally.
Welsh: Hoffwn ddiolch i'r Aelod am ei gwestiwn pwysig iawn, oherwydd rydym wedi gweld, fel y dywedoch chi, Peter Fox, drwy gydol y pandemig, y sector gwirfoddol cryf ac annibynnol hwnnw sy'n hollbwysig i les Cymru a'n cymunedau, a'r diwylliant o wirfoddoli yn dod i'r amlwg wrth i gymaint o bobl fynd ati i gynorthwyo pobl, cymdogion a chymunedau. Felly, i gadarnhau, y llynedd, fe wnaethom lansio trydydd cam cronfa gwydnwch y trydydd sector, gyda dros £4 miliwn i helpu sefydliadau hyfyw'r sector gwirfoddol i oroesi - a dyna bwynt allweddol eich cwestiynau - a chael eu cynnal drwy'r pandemig, a bod yn wydn. Ac ers hynny, mae'r swm wedi'i gynyddu o £4 miliwn i £7.2 miliwn. Wrth gwrs, mae hynny'n hollbwysig i sicrhau bod gennym hefyd £1 filiwn ychwanegol ar gyfer ein grant gwirfoddoli Cymru, i gefnogi'r rheini sy'n cynnig eu cymorth yn y ffordd hon, ond gan weithio'n agos iawn gyda chyngor partneriaeth y trydydd sector ar y ffordd ymlaen ac ar gyfer adferiad a gwydnwch y trydydd sector. Rydym yn cefnogi'r trydydd sector ym mhob ffordd y gallwn - yn genedlaethol, yn rhanbarthol ac yn lleol.
English: Gweinidog, as chair of the cross-party group on dementia, I've heard some very difficult accounts from individuals within the voluntary sector who are providing support to people living with dementia and other debilitating conditions, and a regular complaint that they have is that they don't feel like a valued colleague and do not receive effective communication from local authorities and other statutory services. Volunteers for charities such as the Alzheimer's Society are expected to pick up the pieces with very limited information and support, and a real concern that they have is that that's leading people to fall between the cracks, and also leading to volunteers to walk away because they don't get the support that they need. I understand, Minister, that this is an issue that probably cuts across a number of different portfolios, but will the Minister discuss with her fellow Ministers, and with local authorities and statutory services, how best to support the services provided by charities, provided by volunteers, during this very challenging period? Diolch yn fawr.
Welsh: Weinidog, fel cadeirydd y grŵp trawsbleidiol ar ddementia, rwyf wedi clywed adroddiadau anodd iawn gan unigolion yn y sector gwirfoddol sy'n darparu cymorth i bobl sy'n byw gyda dementia a chyflyrau gwanychol eraill, ac un o'u cwynion rheolaidd yw nad ydynt yn teimlo eu bod yn cael eu gwerthfawrogi fel cydweithwyr, ac nad yw awdurdodau lleol a gwasanaethau statudol eraill yn cyfathrebu'n effeithiol gyda hwy. Mae disgwyl i wirfoddolwyr elusennau fel Cymdeithas Alzheimer's unioni'r sefyllfa heb fawr ddim gwybodaeth a chymorth, ac maent yn wirioneddol bryderus fod hynny'n arwain at bobl yn cwympo drwy'r bylchau, ac yn arwain at wirfoddolwyr yn rhoi'r gorau iddi gan nad ydynt yn cael y cymorth sydd ei angen arnynt. Rwy'n deall, Weinidog, fod hwn yn fater sy'n perthyn i nifer o bortffolios gwahanol yn ôl pob tebyg, ond a wnaiff y Gweinidog drafod gyda'i chyd-Weinidogion, a chydag awdurdodau lleol a gwasanaethau statudol, sut i fynd ati yn y ffordd orau i gefnogi'r gwasanaethau a ddarperir gan elusennau, a ddarperir gan wirfoddolwyr, yn ystod y cyfnod heriol hwn? Diolch yn fawr.
English: Diolch yn fawr, Rhys ab Owen. That is a crucial part of the way we work with the voluntary sector. In fact, we pioneered the voluntary sector partnership scheme, which actually means that all sectors, and that includes the health and social care sector, meet with Ministers, meet with the health and social services Ministers, to look at those specific issues, because it is cross-government, as you say, in terms of those needs, but particularly during the pandemic, reaching out, particularly in relation to dementia services, to those who are working in the sector. So, my officials are working with health officials to review the strategic direction for the third sector support and investment in relation to those charities that you identified today. And that's, of course, nationally, but, locally, your voluntary councils - all those across Wales - have a key part to play in terms of supporting local providers as well.
Welsh: Diolch yn fawr, Rhys ab Owen. Mae hynny'n rhan hollbwysig o'r ffordd rydym yn gweithio gyda'r sector gwirfoddol. A dweud y gwir, buom yn arloesol wrth ddatblygu cynllun partneriaeth y sector gwirfoddol, sy'n golygu bod pob sector, gan gynnwys y sector iechyd a gofal cymdeithasol, yn cyfarfod â Gweinidogion, yn cyfarfod â'r Gweinidogion iechyd a gwasanaethau cymdeithasol, i drafod y materion penodol hynny, gan fod hwn yn fater trawslywodraethol, fel y dywedwch, o ran yr anghenion hynny, ond yn enwedig yn ystod y pandemig, ac estyn allan, yn enwedig mewn perthynas â gwasanaethau dementia, at y rheini sy'n gweithio yn y sector. Felly, mae fy swyddogion yn gweithio gyda swyddogion iechyd i adolygu'r cyfeiriad strategol ar gyfer cymorth a buddsoddiad i'r trydydd sector mewn perthynas â'r elusennau a nodwyd gennych heddiw. Ac mae hynny ar sail genedlaethol wrth gwrs, ond yn lleol, mae gan eich cynghorau gwirfoddol - bob un ohonynt ledled Cymru - ran allweddol i'w chwarae yn cefnogi darparwyr lleol hefyd.
English: I declare an interest here as I still sit on the board of trustees at Canolfan Pentre. The support charities and the voluntary sector provide to the most vulnerable in our communities is invaluable, and throughout the pandemic alleviated an immense amount of pressure for local authorities. We wouldn't be able to provide this support without the all-important funding. Unfortunately, it's obtaining funding that many of our charities across Wales find very difficult. I think we sometimes forget that these charities are predominantly run by retired people or parents who cannot work full time due to childcare responsibilities, with little or no experience of having to complete funding applications. We must do more to break down this barrier to ensure more people are able to receive the support they need. For this reason, will the Minister work with county voluntary councils, and other funding bodies, to ensure applications for grant funding are more user friendly?
Welsh: Rwy'n datgan buddiant yma gan fy mod yn dal yn aelod o fwrdd ymddiriedolwyr Canolfan Pentre. Mae'r cymorth y mae elusennau a'r sector gwirfoddol yn ei roi i'r rhai mwyaf agored i niwed yn ein cymunedau yn amhrisiadwy, a thrwy gydol y pandemig, mae wedi lleddfu pwysau enfawr ar awdurdodau lleol. Ni fyddem yn gallu darparu'r cymorth hwn heb y cyllid hollbwysig. Yn anffodus, mae llawer o'n helusennau ledled Cymru yn ei chael hi'n anodd cael cyllid. Credaf ein bod weithiau'n anghofio bod yr elusennau hyn yn cael eu rhedeg yn bennaf gan bobl sydd wedi ymddeol neu rieni na allant weithio'n llawnamser oherwydd cyfrifoldebau gofal plant, heb fawr ddim profiad, os o gwbl, o orfod gwneud ceisiadau am gyllid. Rhaid inni wneud mwy i gael gwared ar y rhwystr hwn er mwyn sicrhau bod mwy o bobl yn gallu cael y cymorth sydd ei angen arnynt. Am y rheswm hwn, a wnaiff y Gweinidog weithio gyda chynghorau gwirfoddol sirol, a chyrff ariannu eraill, i sicrhau ei bod yn haws gwneud ceisiadau am arian grant?
English: Thank you very much, Buffy Williams. And can I pay tribute to all of those volunteers in your community, and across the whole of Wales, who played such an important role during the pandemic, but have always done as the lifeblood of our communities? So, just to reassure you, officials are working with funders, including the Wales funders forum, which is an important forum to bring all the funders together, to ensure that these issues are being raised in terms of accessibility to grant schemes. The county voluntary councils are often grant managers, and you will be liaising, I'm sure, with yours. And I will be asking my officials to particularly look at how application processes can be more user friendly, and very much proportionate in terms of the situations that voluntary sector organisations are in, to make sure that they can access that funding. And it's not just accessing Government funding; lottery funding has been critical, hasn't it, as well, and making sure that we can - . And local authorities playing their part as well has been crucial throughout the pandemic, and this is part of the way in which we're looking at the financial viability of the third sector, with sustainable funding being a key pillar of that infrastructure.
Welsh: Diolch yn fawr iawn, Buffy Williams. Ac a gaf fi dalu teyrnged i bob un o'r gwirfoddolwyr yn eich cymuned, a ledled Cymru gyfan, sydd wedi chwarae rhan mor bwysig yn ystod y pandemig, ond sydd wedi gwneud hynny erioed, fel anadl einioes ein cymunedau? Felly, hoffwn roi sicrwydd i chi fod swyddogion yn gweithio gyda chyllidwyr, gan gynnwys fforwm cyllidwyr Cymru, sy'n fforwm pwysig i ddod â'r holl gyllidwyr ynghyd, i sicrhau bod y materion hyn yn cael eu codi mewn perthynas â hygyrchedd cynlluniau grant. Mae'r cynghorau gwirfoddol sirol yn aml yn rheolwyr grantiau, ac fe fyddwch yn cysylltu gyda'ch un chi, rwy'n siŵr. A byddaf yn gofyn i fy swyddogion edrych yn benodol ar sut y gall y prosesau ymgeisio fod yn haws, ac yn gymesur o ran y sefyllfaoedd y mae sefydliadau'r sector gwirfoddol ynddynt, i sicrhau y gallant gael mynediad at y cyllid hwnnw. Ac nid oes a wnelo hyn â chael mynediad at gyllid y Llywodraeth yn unig; mae arian y loteri wedi bod yn hollbwysig hefyd, onid yw, a sicrhau ein bod yn gallu - . Ac mae'r ffaith bod awdurdodau lleol yn chwarae eu rhan hefyd wedi bod yn hollbwysig drwy gydol y pandemig, ac mae hyn yn rhan o'r ffordd rydym yn edrych ar hyfywedd ariannol y trydydd sector, gyda chyllid cynaliadwy yn un o elfennau allweddol y seilwaith hwnnw.